கேள்வி: ரோமர் மரத் தவளை - சூழலியல் மற்றும் நடத்தை என்பது என்ன?
பதில்: இத்தவளையின் வாழிடம் (சூழலியல்) சிறிய நீரோடைகள் அல்லது இனப்பெருக்கத்திற்கு ஏற்ற நீர் ஆதாரங்களுடன் கூடிய மரம் நிறைந்த பகுதிகளாகும். இந்த தவளை புதர்களில் உள்ள உதிர்ந்த இலைகளில் புதைந்து காணப்படும். சில வேளைகளில் திறந்தவெளிப் பகுதிகளிலும் காணப்படும். ஆங்காங்கில் லாண்டவு தீவு, லாம்மா தீவு, போ டோய் தீவு மற்றும் செக் லேப் கோக் ஆகிய நான்கு தீவுகளிலிருந்து மட்டுமே இந்த தவளைகள் வாழ்வது பதிவு செய்யப்பட்டுள்ளது. இத்தவளையின் முட்டைகள், தலைப்பிரட்டை அறிமுகப்படுத்தப்பட்ட கொசு மீன்களால் உண்ணப்படுவதால், இத்தவளைகள் இம்மீன்கள் இல்லாத ஓடைகளிலே காணப்படுகிறது. ஆழம் குறைந்த நீரோடைகளில் மார்ச் முதல் செப்டம்பர் வரை இத்தவளை இனப்பெருக்கம் செய்கிறது. இனப்பெருக்க காலங்களில் ஆண் தவளை இனப்பெருக்க அழைப்பு ஒன்றினை தன்னுடைய குரல் வழியே தெரிவிக்கின்றது. பெண் தவளை நீரில் மூழ்கிக் காணப்படும், தாவர குப்பைகள், கற்கள் அல்லது தாவரம் மீது 120 முட்டைகள் வரை இடுகின்றது. இந்த முட்டைகளை ஒரு வித பசையினால் ஒட்டிவைக்கின்றது. தலைப்பிரட்டைகள் பழுப்பு நிறத்தில் காணப்படும். இவை உருமாற்றத்திற்குப் பின் முழுமையாக வளர்ச்சியடைய 4 முதல் 6 வாரங்கள் எடுத்துக்கொள்கின்றன. ரோமர் வனத் தவளைகளின் உணவாக கறையான்கள், சிறிய பூச்சிகள், சிள்வண்டு, சிலந்திகள் உள்ளது. இத்தவளை இனம் இரவாடுதல் வகையினைச் சார்ந்ததாக உள்ளது. காடுகளில் வாழும் இத்தவளைகள் சுமார் மூன்று ஆண்டுகள் உயிர் வாழக்கூடியது. எனவே பெண் தவளைகள் இரண்டு இனப்பெருக்க காலம் மட்டுமே இனப்பெருக்கம் செய்யவல்லது.